《和毅夫倒用无字韵春诗四首 其一》
宋代·陆佃

皇家宝历万年馀，礼貌群臣自古无。龙马已陪阿阁凤，鼎湖犹想裕陵凫。

刘郎莫恨桃千树，匠伯应怜栎一株。犹喜后来门户在，小儿能赋昆崙奴。

作者简介：陆佃，宋熙宁三年（1070）进士，授蔡州推官、国子监直讲。元丰时擢中书舍人、给事中。哲宗时徙知邓州、泰州、海州。徽宗即位，召为礼部侍郎，命修《哲宗实录》。后拜尚书右丞，转左丞（副宰相）。家贫苦学，映月读书。过金陵受教于王安石。安石当问新政于佃，佃曰：“法非不善，但恐推行不能如本意。”熙宁三年（公元一〇七〇年），擢进士甲科，调蔡州推官召为国子监直讲。安石以佃不附已，专付之经术，不复咨以政。徽宗时，为尚书右丞。每欲参用元祐人才，遂低佃名在党籍，能为中大夫，知亳州。